Teatud aegadel ei ole teda tunda ega märgata aga ta võib muutuda piltlikult öeldes üleköetud katla sarnaseks, mis siis läbi kaitseventiili väga ootamatult oma auru välja laseb. Sellisel puhul ta pühib oma teelt tavapärased käitumisnormid. Veel L. Greene võrdleb aspektitut planeeti kurnatud olekuga retsidivistiks vanglas, kes pääsedes lõpuks  kinnipidamiskohast vabadusse, käitub nii, et see ei mahu kuidagi tunnustatud õiglusnormide ja südamesoojusega kokku. Eriti käib see kõrgemate planeetide kohta alates Uraanist.